JohanHeinsen/ENO huggingface dataset:
Kiøbenhavns Postrytter, 1785-09-12
Haag, den 30 August. Arvestadtholderen har under den 23de hujus udstædt en nye Skrivelse til Staterne af Uetrecht, med hvilken de saakaldte Patrioter ere meget fornøiede, da de holde den fordet smukkeste og bedste, som i al den Tid vore indenlandske Tvistigheder have vedvaret, er kommet for Lyset fra Hs. Durchlauchtighed, Prindsen tilbyder sig der venskabeligen, at bringe Roligheden tilbage igien, og foreslaaer, jo før jo heller at gaae i Raad over Regieringsforbedringerne med en Commission af Statslemmerne i Haag.
Kiøbenhavns Postrytter, 1785-09-12
Amsterdam, den 30 August. Følgende er Jndholden af et lidet Skrift, som nyelig er kommet for Lyset: "over Aarsagerne til den Pengemangel, som bliver alt mere og meere kiendelig i Europa. Siden den nye Verden er bleven opdaget, har Massen af det myntede Sølv overmaade formeret sig, og den spanske Patriot Uchtariz vurderer allene det, som hans Nation har bragt til Europa, paa 6000 Millioner Pesos (en Pesos beregnet til 35 Stuver Hollandsk). Hollænderne sætte saa stor Priis paa Japan, blot fordi de faae meget Guld og Sølv derfra. J hele Europa, lige ind i Hiertet af Siberien, finder man Miner, som levere Stof til Mynt. Bankernes Opfindelse har ogsaa, ved de indbildte Penge eller Papiirpengene, foraarsaget en næsten grændseløs Formerelse af Pengene, og med alt dette fattes der kun lidet i, at der er Mangel paa klingende Mynt i Handelen. Nu komme Aarsagerne: 1) i de offentlige Banker og i Capitalisternes Pengekasser ligge store Summer. 2) Jorden er ikke længer saa riig og frugtbar paa Metaller, som for 200 eller 300 Aar siden, og fornemmelig i Tydskland bringe Minerne ulige mindre ind nu end den Tid. 3) De massive Kirkezirater, de Stores og selv de Ringeres Sølvtøi, beløber sig til undsigelige Summer. En simpel Borger i vore Tider har ofte meere Sølvtøi i sit Huus, end før en Statsminister. 4) Pragten og Forgyldningerne i Bygninger medtager uendelig meer end man forestiller sig. 5) de Lande, fra hvilke Europa henter sine Kryderier, Thee, Kaffe, Sukker &c., opsluge forfærdelige Summer. Til Beviis herpaa, behøver man ikkun at tænke paa Theen, som endnu var ubekiendt i London Aar 1666. Den Tids engelske Gesandter i Haag, Lorderne Harlington og Ossory, sendte deres Gemahlinder Prøver deraf til London. Drikken fandt Behag, og man betalte Pundet med 60 Shelling. Thee Boe var endnu ubekiendt Aar 1715, og da begyndte Franzoserne at bringe aarligen henved 700000 Pund til Europa. J Aaret 1728 brugte hele Europa 5 Millioner Pund Thee, hvoraf den største Deel blev i Engelland. Jndbyggerne i London vænnede sig saa stærkt til den, at de i Aaret 1755 allerede brugte 4 Millioner Pund Thee Til alt dette regne man endnu, hvormeget myntet og forarbeidet Sølv Skibbrud og Jldsvaader tager bort, og hvormeget der graves ned i Jorden i Krigstider.
Kiøbenhavns Postrytter, 1785-09-12
Frankfurt ved Mayn, den 30 August. Det romerske Kongevalg synes for nærværende Tid at være noget af det vigtigste, som næsten alle Cabinetter raadslaae over. J Churfyrste-Collegiet skulle Stemmerne være deelte. Dog troer man, at denne store Sag ved Ruslands og Frankerigs Omsorg endnu før Enden af dette Aar vil falde ud til Bedste for Prinds Franz af Toseana. Om den nye Churfyrste-Værdighed er alting stille. (Posten for i Dag er ved Avisens Slutning ikke ankommen.)
Kiøbenhavns Postrytter, 1785-09-12
Kiøbenhavn, den 12 September. Under 9de September er Draxholms Gods i Sielland, som tilhører Kammerjunker, Baron Frederich Adeler, bleven erigeret til et Frieherskab, og maa føre Navn af Adelersborg.
Kiøbenhavns Postrytter, 1785-09-12
Under Dato 19de August er udgaaet en kongel. Placat, anlangende at Terminus appellationis i Kammer-Sager, skal være forlænget til den i Loven fastsatte Tid af 6 Maaneder. - Under Dato 26de August en Placat, angaaende adskilligt til Skifternes hastigere Tilendebringelse i Kiøbenhavn.
Kiøbenhavns Postrytter, 1785-09-12
a Søndagen den 25de September er berammet til Hendes kongel. Høiheds Kronprindsessens Confirmation, saa bekiendtgjöres herved, for alle dem, som ønske at bivaane denne Act, at de alle uden Undtagelse, ville behage at indsende deres skriftlige Navne, Caracteer og Betiening, til Kammer-Foureer Thuessen paa Christiansborg Slot, næstkommende Fredag og Løverdag, den 16de og 17de, om Formiddagen fra 8 til 12, og om Eftermiddagen fra 3 til 7 Slet. Paa disse indsendte skriftlige Reqvisitioner, anføres for hver Familie, Personernes Antal og Navne, og advares tillige, at ingen unge Mennesker, som ikke have været til Confirmation, i Kirken indlades. Fra Löverdag Aften af bliver ei heller nogen Begiering om Indgangs-Billeter mere antagne, da Søndagen derpaa Inddeelingen med Pladserne, efter de indkomne Reqvisitions-Sædler strax bliver foretaget, og følgelig ingen Plads til flere end de anmeldte vil være at faae, og i øvrigt ikke med Vished kan forsikkres Pladser for alle dem, som saadant begiere, hvortil dog saavidt Rummet det vil tillade, skal føles al muelig Foranstaltning. Naar Indgangs-Billetterne kan afhentes, skal nærmere blive bekiendtgiort, dog vil det være fornødent, at naar dette skeer, en med Reqvisitions-Sæddelen ligelydende, og med samme Haand skreven Sæddel indsendes, for ved at holde dem tilsammen at forekomme al Misbrug af andres Navne, ligesom det ei heller bliver tilladt at ombytte, eller til andre at overlade Indgangs Billerne, da en saadan, som med en, paa en andens Navn udstædt Billet maatte befindes, ikke bliver indladt i Kirken. Samtlige Herrer Divisions- og Regiments-Chefer anmodes tillige, at behage til forbenævnte Tid og Stæd at indsende Lister, over dem af hver Division og Regiment, som med eller uden Fruer, önskede at bivaane Acken, da i sin Tid saa mange Indgangs-Billetter, som mueligt, skal bemeldte Herrer Hof-Chefer, til egen behagelig Uddeeling blive udleverede.
Kiøbenhavns Postrytter, 1785-09-12
J Tallotteriets 450de Trækning her i Staden udkom i Dag følgende Numere: Døde: Kiøbenhavn. Den 24de August: Sr. Johannes Biering, 27 Aar. Christen Jensen, Skibstømmermand, 41. Aar. Den 26de August. Mad. Kirstine Nielsdatter, Brændeviinsbrænder, Sr. Niels Olsens Enke, 50 Aar. Den 28de August: Sr. Peder Kelsen, Høker, 37 Aar. Sr. Andreas Povelsen, Bødkersvend, 34 Aar. Sr. Jens Rasmussen, Brændeviinsbrænder, 36 Aar. Den 29de August, Brændeviinsbrænder, Sr. Tille Sørensen, 51 Aar. Den 30te August: Sr. Mads Olsen, Vertshuusholder, 51 Aar. Skoemagermester, Sr. Mathias Wendelboe, 73 Aar. Den 31te August. Mad. Gertrud Marie Potter, fød Spengler, 23 Aar og 8 Maaneder. Den 2den September: Hr. Hans Christian Lange, Hørkræmmer, 69 Aar. Den 3die September: Mad. Kirstine Jensdatter, Værtshuusholder Sr. Strickrodhs Hustrue, 79 Aar. Den 8de September: Frue Johanne Rosine Gohren, Hr. Lieutenant Zwergius Hustrue, 42 Aar. Den 10de September: Hs. Excellence, Hr. Otto Greve af Thott, Ridder af Elephanten, Stats=Minister og Geheimeraad, samt Patron for Universitetet i Kiøbenhavn, 82 Aar.
Kiøbenhavns Postrytter, 1785-09-12
Udi afvigte Uge, fra den 3die Sept., til den 10de dito, ere i denne kongel. Residencestad copulerede 19 Par. Fødte Drenge 30. Piger 38. Tilsammen fødte 68. Døde Mænd 16. Qvinder 12. Drenge 11. Piger 10, af følgende Sygdomme; Alderdom 5. Blodgang 1. Brystsyge 4. Feber 1. Forraadnelses=Feber 4. Hidsig Feber 3 Kopper 8 Mavepine I. Obstruction 1. Pleuris 1. Slag 9. Svindsot 2. Tærende Syge 4 Uangivne Svagheder 5. Tilsammen døde 49. Altsaa 19 flere fødte end døde.
Kiøbenhavns Postrytter, 1785-09-12
Til behagelig Efterretning for de høie og gode Herrer Interessentere i det asiatiske Compagnie, bekiendtgjöres herved, at General Forsamlingen er bestemt at holdes paa Compagniet Mandagen den 19de September förstkommende; thi anmodes de Herrer Interessentere, som ikke allerede have qualificeret sig til Stemme-Rettighed, og ønske at bivaane General Forsamlingen, behageligst forinden at indfinde sig paa Compagniets Huus hos Justitz-Directeuren, hver May dag, Onsdag og Fredag Formiddag fra 9 til 11 Slet, for at aflægge den af Interessentskabet vedtagne Ed
Kiøbenhavns Postrytter, 1785-09-12
AVERTISSEMENTS. Directionen for det kongel. octroierede danske asiatiske Compagnie lader herved bekiendtgjøre: At formedelst Jødernes indfaldende Helligdag, bliver ei forinden Torsdagen den 15de September förstkommende, om Formiddagen ved 9 Slet, udi Compagniets Huus paa Christianshavn foretaget Auction over de forhen averterede med Skibene DANMARK, DISCO og Dronning JULIANA MARIA fra China hiembragte Ladninger, og tilkiendegives tillige, at Auctionen tager sin Begyndelse med Porcelain og continuerer med øvrige Sortementer, som nærmere paa Auctionsstedet bekiendtgjöres, men at ingen af Theerne bortsælges førend i næst paafølgende Uge; imidlertid kan Vahrene daglig forud i Compagniets Pakhuse tages i Öiesyn.
Kiøbenhavns Postrytter, 1785-09-12
Fredagen den 16de Septbr. førstkommende, om Eftermiddagen Klokken imellem 4 og 6 Slet, bliver ved offentlig Auction Tredie og sidste Gang opbuden, for til den Høistbydende at bortsælges, de Herrer Agent Selbye, Dungan & Thompsons fælleds Boe tilhørende, og paa Christianshavn beliggende Plads, ved Siden af Kongensgade tilligemed de derpaa staaende tvende Pakhuse, saa at hele Pladsen med begge Pakhusene enten sælges under et, eller og separeres, og hver for sig bortsælges, i Overeensstemmelse med den derover passerede Vurderings=Forretning af Dato 23de Julii sidstleden, efter denne Vurderings=Forretning er det ene af disse Pakhuse 25 Fag lang, 10 Fag dyb, 2 Etager høi, Muur- og Bindingsværk, med Qvist over 8 Fag, samt for Resten beqvemmelig indrettet, ved denne Bygning er et Skuur af samme Længde som Pakhuset, nemlig 25 Fag, 14 og en halv Alen dyb, og en Etage høi, videre er et Bindingsværks Sidehuus 12 Fag, og en Etage høi, hvori er Kiøkken, Spisekammer og to Stuer med en Kakkelovn; Pladsen er indhegnet med en Brandmuur til Baadsmandstrædet af 33 Alen lang og 5 Alen høi, og udtil Canalen en dito Muur 8 Alen lang, 5 Alen høi; til Canalen er 76 og en halv Alen Bolværk, hvori er 2 og en halv Slæbestæd; Paa Pladsen er en Brønd deels med Træe og deels med Jern=Redskab. Det andet Pakhuus er, efter bemeldte Vurderings=Forretning, af stærk Grundmuur, i Længde til Canalen 26 Alen og til Pladsen 33 Alen, dyb 23 og en halv Alen, 3 Etager høi, samt Kielder under hele Bygningen; Omkring denne Bygning langs med Canalen er 37 Alen nyt og 24 Alen gammelt Bolværk, hvorudi er tvende Slæbesteder. Bemeldte Plads med Pakhuse og øvrige Bygninger kan af Liebhabere daglig tages i Øiesyn, og den paaraabte Vurderings=Forretning tilligemed Auctions-Conditionerne, kan erfares saavel under Auctionens Holdelse, som hos Procurator Beyer, boende i Laxegaden No. 311.
Kiøbenhavns Postrytter, 1785-09-16
Kiøbenhavns No. Aar. Da ost Tidende. Fredagen, den 16 Sept. Heraf udgives ugentlig 2de Stykker, ved P. M. Hopfiner.
Kiøbenhavns Postrytter, 1785-09-16
Fra Jtalien, den 23 August. Venetianerne have paa nye kastet 429 Bomber paa Susa, af hvilke 263 ere faldne ind i Staden, og have ødelagt mange Huse og Oliemagaziner, ogsaa dræbt Mennesker.
Kiøbenhavns Postrytter, 1785-09-16
Da det Venetianske Senat sidste Gang var samlet angaaende Alliancen imellem Rusland og Venedig, have alle Senatets Medlemmer maattet giøre Tausheds Eed, hvilket er en ganske overordentlig Forsigtighed. J Venedig gaaer det endnu meget strengt til med Skibsbyggeriet, og bemærkes overalt saadanne Bevægelser, som ikke synes at love Republiken nogen lang Rolighed meer.
Kiøbenhavns Postrytter, 1785-09-16
Wien, den 27 August. J Pettau, i Steyermark, har en fattig Bondekone i een Barselseng født, sunde Drengebørn til Verden. Nogle Velgiørere have paataget sig at opdrage de fire af disse, og allene overladt Moderen at sørge for det femte. Den Keiserl. General Ferraris, er ved en Coureer kaldet fra Spaa til Brüssel, og Venner af Krigen formode, at det kan være skeet for en militairisk Operations Skyld.
Kiøbenhavns Postrytter, 1785-09-16
Den 28de August. Paa en kort Tid komme igien saamange Courerer og Stafetter hertil, at der uden Tvivl, maa trække sig et Uveir sammen et Sted paa den politiske Himmel. Den Keiserl. Armee er marschfærdig hver Dag; i Nederlandene laver man sig til et Feldttog, og i Bøhmen seer det ligesaadan ud. Man vil ogsaa igien vide, at der af vort Hof arbeides meget ivrig paa en romersk Konges Valg, og at Valget allerede skal gaae for sig i næste Aar.
Kiøbenhavns Postrytter, 1785-09-16
Paris, den 29 August. Fra det inderste af Afrika er Naturforskeren Vaillant ankommen til Byen Anieres ikke langt herfra, og har medbragt 40 udstoppede Fugle, som have været den berømte Linnæus ubekiendte, og følgelig ville forøge Registeret over denne Green af Dyrriget. Mange Lærde begive sig til Anieres, for at see denne sieldne Samling. Hr. Vaillant forsikkrer, at han vilde have reist hiin Deel af Verden, ganske igiennem, dersom de Negere, havde antaget til at følge sig, ikke vare løbne bort fra ham. Publicum er ikke fornøiet med den nye Vei til og fra Ostindien, over Egypten og det røde Hav, fordi det holder den for meget usikker, da de Egyptiske Beyer og Arabiske Horder, som have lovet at escortere de franske Caravaner, let kunne blive Løgnere og Røvere i Stedet for Beskyttere.
Kiøbenhavns Postrytter, 1785-09-16
Erlangen, den 30 August. Nogle Politikere ville vide, at Keiseren, førend han i det bekiendte Circulaire lod foreslaae et Contraforbund, har villet træde foran i Spidsen for det Forbund, som er sluttet i Berlin, men man skal have svaret, at dette var overflødigt, saasom han allerede ved sin Kroning havde gjort Eed paa at skulle holde over den tydske Rigsforfatning.
Kiøbenhavns Postrytter, 1785-09-16
London, den 30 August. Vore Kiøbmænd have siden Freden sendt saa forfærdelig mange engelske Varer over Cadix til det spanske Amerika, at de derfor have faaet i det mindste en Siettedeel af det Guld og Sølv, som med Gallionerne er ankommet til Cadix. Et Selskab af rige engelske Kiøbmænd udruster 2 Skibe, som skulle commanderes af 2 Yndlings-Officerer af den udødelige Cooke, og giøre en Handels- og Opdagelses-Reise til den nordvestlige Kyst af Amerika, til Øerne Japan Curile indtil Canton, hvorhen det ostindiske Compagnie befragter dem. Man lover sig et godt Udfald af denne Reise. Kysten, som er opdaget af Capitain Cook, strækker sig henved 1900 Engelske Mile, har saa skiønne Bugter, Havne og Floder, som der findes nogensteds i Verden, og den ædelste af alle Land- og Søeskabninger, Søe-Odderen, findes der i Mængde. Indbyggerne betiene sig af Odderhudene i Stedet for Klæder, og det kostbare Peltsværk agtes meget høit i Japan, China og ved alle asiatiske Hoffer. De Russiske Kiøbmænd, som til denne Tid ganske allene have eiet denne Peltshandel, bringe disse Varer, med deres Caravaner fra Kamtschatka til China, og fortiene 2000 Procent paa dem. Capitain Cook beskriver Beboerne af Amerikas nordvestlige Kyst, som meget giestfrie, og, foruden Søe-Odderen, finder man der alle Slags Peltsværker, som Canada- og Hudsonsbay-Handelen leverer, endogsaa Kobber, Jern, og formodentlig ogsaa Guld og Sølv.
Kiøbenhavns Postrytter, 1785-09-16
De nyeste Beretninger fra Philladelphia melde, de man nu der begynder at indsee Nødvendigheden, at Generalcongressen forsynes med mere udbredte Fuldmagter, forat regulere Handelsagerne med de udenlandske Magter. Virkelig har en Deputation af Kiøbmændene tilstillet Generalforsamlingen af Pensylvanten en alvorlig Memoire desangaaende, og Kiøbmændene i Stæderne i de øvrige Provindser have fulgt dette Exempel."
Kiøbenhavns Postrytter, 1785-09-16
Den 2den Sept. Capitain Ackinson, som er ankommen med Skibet Cæsar fra Virginien til Whitehaven, bringer Bekræftelse paa den Efterretning, at Nordamerikanerne befinde sig i en fortvivlet Crisis, som skal gaae saa vidt, at de næsten ikke saae noget andet Raad for sig end at vende tilbage til det moderlige Skiød, som de førhavde havt deres Velstand og deres Forfatning selv at takke. Mange holde disse Efterretninger i det mindste endnu for overdrevne.
Kiøbenhavns Postrytter, 1785-09-16
Regieringen har givet befaling at bygge saa mange Linieskibe med 3 Dækker, indtil den Brittiske Søemagt har lige saa mange af dem, som Frankerig og Spanien tilsammen have. Paa sit Gods er nyelig død Viscount Sackville, Lord Boolebroke. Denne af adskillige store Ulykker mærkværdige Mand er fornemmelig først bleven bekiendt ved sin Ulydighed imod Hertug Ferdinand af Brunsvigs Befalinger i Slaget ved Minden, og ved den vanærende Straf, han fik derfor. J den ulykkelige Amerikanske Krig var han Statssecretair for det Amerikanske Departement, og har følgelig været lige ulykkelig baade i Feldten og i Cabinettet.
Kiøbenhavns Postrytter, 1785-09-16
Regensborg, den 31 August. Man forsikkrer for en Vished, at der allerede er ankommen hertil en Churbrandenborgsk Erklæring imod det bekiendte Keiserlige Circulaire, og at denne allerede skulde været overleveret, dersom der ikke nu var Ferier paa Rigsdagen; men saa snart de ere til Ende, skal det skee. Brüssel, den 2 Sept.
Kiøbenhavns Postrytter, 1785-09-16
J Mandags er Græve Belgiøso med Oberstlieutenant Brau reist til Flandern, for at besee Digerne der. Samme Dag afgik General-Commandanten med adskillige Generaler til Sandliet, hvorhen der sendes Faskiner. Man taler høit om Krig, ifald ikke alting den 15de September er arrangeret i Paris efter Keiserens Villie. Croaterne i Tyrol skal allerede have sat sig i Marsch.
Kiøbenhavns Postrytter, 1785-09-16
Haag, den 3 September. Den Kongel. Preussiske Minister, Baron von Thule meyer, har i en Ministerial=Erklæring fra sit Hofs Side givet Generalstaterne tilkiende: "At Kongen, hans Herre, har bragt Alliancen til at holde over den Tydske Rigsforfatning, i Stand, og har underskrevet den med et stort Antal soveraine Fyrster i Tydskland. Denne Alliance, som ikke er offensiv, har ingenlunde til Hensigt at forstørre nogen af de contraherende Parters Magt, men er allene indrettet til en Barriere, for at sætte de Planer Maal og Grændser, som Huset Østerrig kunde have i Værk, for endnu mere at forøge sin allerede saa store Magt i Tydskland, hvis Misbrug vilde være yderst skadelig for den tydske Rigsforfatning. Man forsikkrer, Hs. Preussiske Majestæt har anmodet Republiken om at tiltræde denne Alliance.
Kiøbenhavns Postrytter, 1785-09-16
Fra Brüssel hører man, at sammesteds nyelig efter en Coureers Ankomst er ved Hove holden en stor Forsamling, og at fra det Øieblik af Tilberedelserne til en Krig drives med endnu større Jver end før. J Aachen have ogsaa Østerrigske Commissarier beseet adskillige Klostere, for at anlægge Havre Magaziner i dem. Man veed ikke, om alt dette skeer af Forsynlighed, eller om det gaaer ud paa middelbare Trudsler imod denne Republik eller imod den nye tydske Confoederation.
Kiøbenhavns Postrytter, 1785-09-16
Den 6 Sept. De sidste Depescher fra Paris skal drive stærkt paa at vor Stridighed med Keiseren med det aller snareste maa bielægges. Strax efter deres Ankomst bleve nogle Expresser affærdigede med Ordrer til forskiellige Steder. Man hører ogsaa, at nogle Batailloner skal marschere til Grendserne.
Kiøbenhavns Postrytter, 1785-09-16
Amsterdam, den 3 Sept. Efter de Engelske Tidender, skulle de Russiske Skibe, som siges at være bestemte til det Middellandske Hav, ogsaa denne Gang kunne indløbe i alle engelske Havne, for at forsyne sig med Levnetsmidler og andre Fornødenheder. Man troer derhos, at, hvis det skulde komme til et Brud imellem Rusland og Porten, vilde maaskee Archipelagus blive Skuepladsen for den første Søetræfning. J Engelland selv ere nyelig sluttede nye og anseelige Contracter for Søe- og Landmagten, og alle Officianter, som have Deel i det hemmelighedsfulde System, der nu beskiæftiger de engelske Ministre, ere overmaade tause. Admitaliteterne her og i Maas have gjort bekiendt, at de fra den 6te hujus af ville tilstaae Convoy til de Spanske, Franske, Engelske og Portugisiske Havne, ja endog til det Middellandske Hav.
Kiøbenhavns Postrytter, 1785-09-16
En Beretning fra Alicante melder, at Freden imellem Spanien og Algier nu dog er ratificeret, og at der den 15de Julii allerede har været en Algiersk Corsar i Alicante, som der har kiøbt sig Roer og andre Fornødenheder, og derpaa i Søen borttaget 3 Neapolitanske Skibe, som vare ladne med Hamp.
Kiøbenhavns Postrytter, 1785-09-16
Den 6 Sept. Ved det at Krigsrustningerne i de Keiserlige Nederlande ere begyndte paa nye, ere ogsaa Rygterne om Krig overalt komne i Gang igien. Her synes man at fatte megen Tvivl om at det vil løbe lykkeligen af med vore nye Fredsunderhandlinger i Paris.
Kiøbenhavns Postrytter, 1785-09-16
Fra det Brandenborgske, den 6 Sept. Kort førend Kongen reiste til Schlesien, er næsten i hver Uge ankommen en eller to Courerer fra Dresden, Hannover, Cassel, Brunsvig, Anspach a. til Potsdam, og bleven expederet derfra tilbage. Ved de i saadan Anledning holdne Conferentser skal Kongen som oftest selv have været nærværende. Den Franske Gesandt skal have overleveret den Kongel. Cabinetsminister, Hr. Græve af Finkenstein, en meget lang Memoire, hvis Jndhold holdes meget hemmeligt.
Kiøbenhavns Postrytter, 1785-09-16
J Berlin er nyelig en Westphalsk Cavalleer pludseligen bleven arretteret, og efter eet eneste Forhør, paa Kongel. befaling, bragt til Spandau. Man siger, han har af Føielighed imod en fremmed Magt forrettet Spion-Tieneste. Hans egen Tiener, en Franzos, har forraadt ham. Geheime-Legationsraad von Bøhmer er nu reist fra Berlin, for at bekiendtgiøre de høie Stænder af Riget den Alliance, der er sluttet imellem Kongen, Churhannover og Chursachsen.
Kiøbenhavns Postrytter, 1785-09-16
Kiøbenhavn, 16 September. Den 19de August er Studiosus, Morten Munck confirmeret at være residerende Capellan for Taarnbye Menighed paa Amager. Studiosus, Lage Mathias Wedell, ligesaa at være Capellan pro Persona til Mæhren Menighed i Sielland. Den 26de er Sognepræst, Hr. Lambert Daniel Bruun, confirmeret at være Capellan ved Trinitatis Kirke i Kiøbenhavn. Studiosus, Hans Ruhmand Monrad, beskikket at være residerende Capellan i Kierteminde og til Digstrup Anner i Fyen. Den 31te er Borger-Capitainen paa St. Jan, Peter de Wint, udnævnt til Stadshauptmand sammesteds, og tillige forundt Rang med Capitainer af Jnfanteriet. Den 2den Sept., Peder Hauch Munster, confirmeret at være Birkedommer og Birkeskriver ved Ledreborg Birk i Sielland. Peder Leth Ovre, ligesaa til Juellinge Birk, og Birkedommer til Wintersborg Birk i Lolland. Studiosus, Svend Bønnelykke, ligesaa at være residerende Capellan for Brendrup og Ove Menigheder i Fyen. Sognepræst, Hr. Peder Svane Bang, beskikket at være Sognepræst for Steenløse og Wexøe Sogner i Sielland.
Kiøbenhavns Postrytter, 1785-09-16
J Tallotteriets 353de Trækning i Altona den 8de Sept. udkom følgende Numere:
Kiøbenhavns Postrytter, 1785-09-16
Copulerede: Aalborg. Hr. Mag. Peder Estrup, Hører ved den latinske Skole i Kiøbenhavn, og Jfr. Godske Catharine Jungersen.
Kiøbenhavns Postrytter, 1785-09-16
Døde: Kiøbenhavn. Den 1ste Sept. Jens Nielsen Møller, kongelig Rustvogns Kudsk, 60 Aar. Den 6te Sept.: Hr. Skibs-Assistent, 24 Aar. Jfr. Maria Christian Møller Catharine Becker, 57 Aar. Den 7de Sept., Mad. Anne Kirstine Henningsen, Bager-Enke, 45 Aar. Den 11te: Hr. Joh. Jacob Duhmreicher, Kasserer ved Skatte-Commissionen, 57 Aar. Den 12te: Hr. Lorenz Ebsen, Hørkræmmer, 43 Aar. Den 13de: Hr. Carl Frederich Nelle buck, Viinhandler, 40 Aar.
Kiøbenhavns Postrytter, 1785-09-16
Jndpasserede: Kiøbmand de Conink fra Holland; Justitsraad Frisch fra Norge; Geheimeraad Plessen fra Lindholm; Generallieutenant Sehested fra Hamborg; Generalconsul Wit fogt fra Rusland; Grev Schimmelmann fra Holsteen; Grev Reventlov fra Lolland.